Den Nord-Cimbriske Tilskuer, 1829-02-24
Frankerig. Deputationerne fra Pairs- og de Deputeredes Kammer have den 7de Febr. overleveret Hans Majestæt Adresserne i Anledning af Throntalen, saavel disse, som Kongens Svar udmærke sig med den inderligste Hjertelighed, og viser den Harmonie, der hersker mellem Konge, Folk og Ministre. Paa en skjøn Vending, hvori Kammeret sammenligner Kongen med Henrich den 4de og Ludvig den 14de, svarer Høisamme, Nei, mine Herrer, jeg føler hvor langt jeg staaer tilbage for disses Dyder og Egenskaber, men kommer det an paa Kjerlighed for mit Land, saa udfordrer jeg alle mine Ahner, og vil være istand til at bevise Franskmændene, at jeg er det Blod værdig, der flyder i mine Aarer." Bladet Procurreur fortæller selsomme Ting fra Lyon: Den 18de Januar har Foreningen til Forsvar for den catholske Religion der, holdt en Forsamling under Forsæde af Ærkebispen af Amasia; og Maire-Adjunct Varnas har erklæret, at naar Foreningen faae sig tvungen til at angribe Regjeringens Projecter og Handlinger, skulle dette dog skee med tilbørlige Maadehold. Af denne Forening, der nærer saadanne egne eventuelle Forsæt, seer man med Forundring, at Generallieutnant Paultre de la Motte, som commanderer Militairdivisionen der, Præfecten, Mairen og Flere, som lønnes af Regjeringen, ere Medlemmer; men heldigviis er det i det 18de og ikke i det 15de Aarhundrede at et saadan deligt Forbund finder Sted, En Søemands Noticer. (Overs. af likt. Bl. der B.). Jeg indskibede mig til Boston, paa et Fartøi, som havde ladet med Dollars og var bestemt til Calcutta. Jeg vil med Taushed forbigaae de sædvanlige Hændelser som pleie at møde paa en Søerelse, og hvilke, saalænge man er svævende mellem Himmel og Vand, pleie at interessere lidet, dog kan jeg ikke lade ubemærket, at det gjorde os megen Fornøielse ikke langt fra Landings pladsen ved Forbjerget det gode Haab, at angle Duer, og at vi paa denne Maade selv fangede en Vandfugl, der veiede 20 Pund og med udbredte Vinger holdt 11 Fod; men Fornøielsen ved Fangsten var det Bedste, thi dens Kjød var haard, tørt og smagløst. - Ankommen i Hooglys Munding antog vi en Lods, for at bringe os til Calcutta. Vandet her er mudret og løber 4 a 5 Knob i Timen. Jeg saae herfra Øen Tanger, hvor den stakkels Munro, da han just i Kredsen af flere Kammeraterog rolig indtog sit Middagsmaaltid, blev anfaldet og bortslæbt af en Tiger. Dyret, blev skudt, men dog forsildig for at redde Offeret. Flodens Bredder ere lave og bedækkede med Hytter af Bambus, der, seet langt borte, tage sig ud som Høestakke. - Høist oplivende er den Mangfoldighed af Mennesker og Dyr, som bølge sig mellem hinanden i Calcuttas Gader; blandt de Første gives der ogsaa en Mængde Jongleurs, hvoraf nogle slæbe store Slanger med sig, Andre føre Gjedder, der ere saa afrettede at de paa et, flere Fod over Jorden afrundet Stykke Træ, holde Ligevægten, endnu Andre lade sig bære paa uhyre Stiger, som de fritsvævende opstige paa til det øverste Trin, og gaae ned igjen paa den anden Side; Captainen vilde endog have seet Een, som, da den havde været oppe, trak stigen med sig, hvad jeg dog ikke maa opgive for vist, da jeg ikke er istand til at bekræfte det ved mit eget Vidnesbyrd. Ogsaa Skarer af Dandserinder, hvoriblandt nogle ret smukke, giennemdrage Gaderne; men deres Dands er af den beskaffenhed, at den ikke ret vel lader sig beskrive. Blandt de store fireføddede Dyr, er Elephanten unægtelig den mærkværdigste. Omendskjøndt denne Kolosse gaaer omkring og gjør ingen noget Ondt, maaden Fremmede dog først vænne sig til Synet af den, førend han frit tør nærme sig den. Luften er befolket med Spurve, der ere uforskammede nok til at hente deres Føde af Folkenes Kurve, som de bære paa Hovedet; men Kragerne ere derimod saa tamme som Huusdyr. Blandt bevingede Skabninger er vel Adjutanten den mærkværdigste; denne, 5 Fod høie Fugl, har et heelt melankolsk Udseende: dens Vinger ere blaae og hvide, Brystet ganske hvidt, Benene gule og Hovedet smykket med en sort Fjederbusk. Seer man flere af dem staae i lige Linie paa Randen af et Tag, saa kunne man fristes til at antage dem forlige saa mange opstillede Grenaderer. De ere saa graadige, at de uden videre Undersøgelse nedsluge Alt hvad der kommer dem i Veien; jeg har seet at Soldaterne have henkastet til dem et Been halvfyldt med Krudt, hvis anden halve Deel skjulte en lang somt brændende Lunte, som den Fugl, der først kom dertil, tilsomst nedslugte, og da strax efter blev sønderrevet af den forrædderriske Kost.